Liiklusõnnetuste põhjuste väljaselgitamise ekspertkomisjon

Jõelähtme Vallavalitsus 30.07.2025

Postijaama tee 7

Jõelähtme küla 74202

Jõelähtme vald, Harju maakond

kantselei@joelahtme.ee

Väljavõte liiklusõnnetuse kokkuvõttest

Edastan teadmiseks ja liikluskeskkonna parandamiseks tehtud ettepanekute realiseerimise otsustamiseks väljavõtte liiklusõnnetuste põhjuste väljaselgitamise ekspertkomisjoni poolt koostatud liiklusõnnetuse kokkuvõttest.

|  |  |
| --- | --- |
| Liiklusõnnetuse number | 25-03 |
| Liiklusõnnetuse aeg | 26.02.2025 kell 03:10, kolmapäev |
| Liiklusõnnetuse koht | Nuudi tee, Uusküla, Jõelähtme vald, Harjumaa |
| Liiklusõnnetuse koha koordinaadid | X6594320; Y555710 |
| Liiklusõnnetuses osalenud sõidukeid | 1 |
| Liiklusõnnetuses osalenud isikuid | 2 |
| Liiklusõnnetuses vigastatuid | 1 |
| Liiklusõnnetuses hukkunuid | 1 |

**1. Liiklusõnnetuse toimumise koha kirjeldus**

1.1. Liiklusõnnetus toimus Nuudi teel järsus vasakkurvis suunaga Maardu poolt  Muuga teele, kus vasakut kätt on metsatukk ja paremale jääb Muuga sadama territoorium.

1.2. Sõidutee on sündmuskohal asfaltkattega ühe sõidurajaga mõlemas suunas. Liikudes Muuga sadama poole on paremal pool haljasalaga eraldatud ja tee muldest madalamal kulgev kergliiklustee ja vasakul pool põrkepiirdega eraldatud järsk kraav. Sõidukite liikumiskiirus on sellel teelõigul piiratud 30 km/h. Teelõigul on tänavavalgustus, mis õnnetuse ajal oli väljalülitatud.

1.3. Õnnetuse ajal oli ilm pilvine, teekate kuiv. Teepeenral esines üksikutes kohtades lund. Õhutemperatuur 0,6 kraadi ja teetemperatuur -1,3 kraadi.

1.4. Varasemaid kannatanutega liiklusõnnetusi antud teel registreeritud ei ole. Viimase 5 aasta jooksul on liikluskindlustuse registri andmetel toimunud üks möödasõiduga seotud sõidukite kokkupõrge.

**2. Liiklusõnnetuse lühikirjeldus**

2.1. Liiklusõnnetuses osales sõiduautoga Mercedes-Benz E200, mida juhtis 29 - aastane meesterahvas, kes sai vigastada. Juhi kõrval istunud sõitja, 28-aastane mees, hukkus sündmuskohal.

2.3. Sõiduauto Mercedes-Benz liikus suurel kiirusel Muuga tee suunas ja selle juht kaotas järsus vasakkurvis kontrolli sõiduki üle ning sõitis teelt välja, parema küljega vastu teepeenral asetsenud tänavavalgustusposti. Löögist paiskus sõiduk edasi üle kergliiklustee võsastunud haljasalale.

**3. Liikluskeskkonda puudutavad riskitegurid ja muud asjaolud**

3.1. Liiklusõnnetus juhtus järsus kurvis.

3.2. Järsu vasakkurvi olemasolu tähistab vaid kiiruspiiranguga samale postile kinnitatud märk 142 "Ohtlik kurv vasakule".

**4. Ettepanekud liikluskeskkonna parandamiseks konkreetse liiklusõnnetuse toimumise kohal**

4.1. Lisaks liiklusmärgile 142 kaaluda kurvi lähedusse täiendava suurema ohtlikku kurvi tähistava märkide 681 ja 682 „Kurvi suund“ paigaldamist.

Hindamaks tehtud ettepanekute asjakohasust, palun tagasisidet, kas kavandate ettepanekute või teiste meetmete rakendamist. Kui mitte, siis on oleks komisjoni jaoks oluline teada, mis põhjustel neid ei rakendatud.

Lugupidamisega

Villu Vane

komisjoni esimees

liiklusohutuse osakond

/allkirjastatud digitaalselt/

5093712

villu.vane@transpordiamet.ee